b'\n_START_ARTICLE_\nPenge & Privat\xc3\xb8konomi\n_START_PARAGRAPH_\nPenge & Privat\xc3\xb8konomi er et dansk m\xc3\xa5nedsmagasin, som tilstr\xc3\xa6ber gennem konkrete handlingsanvisende artikler at optimere privatpersoners privat\xc3\xb8konomiske forhold. Det sker blandt andet gennem artikler og analyser. Bladet udkommer 11 gange om \xc3\xa5ret._NEWLINE_Magasinet udkom f\xc3\xb8rste gang i juni 1977 og udgives i dag af Benjamin Media A/S. Det har et oplag p\xc3\xa5 cirka 20.500 og et l\xc3\xa6sertal p\xc3\xa5 149.000 (2013). Chefredakt\xc3\xb8r er siden 2013 Esben Sylvest.\n_START_SECTION_\nMistanker om kursmanipulation\n_START_PARAGRAPH_\n22. maj 2008 meddelte bladet, at en af dets mange\xc3\xa5rige medarbejdere, Claus Forrai, var blevet fritaget for tjeneste indtil videre, efter at Finanstilsynet havde politianmeldt ham for mistanke om kursmanipulation. Han skulle angiveligt have opn\xc3\xa5et en fortjenesten p\xc3\xa5 2,3 mio. kr. Manipulationen best\xc3\xa5r angiveligt i handel med aktier i selskaber, som han har skrevet om i bladet.'